
Bin-ig a kinaulbod 


ANG 


of the Nation Address (SONA) ni Gloria Arroyo. 

Awan ti nakaidumaan daytoy kadagiti amin a 
napalabas a SONA na. 

Kinalkal na laeng dagiti nadoktor a 
datos dagiti ahensya na, ken manipud di- 
toy, pinili na dagiti kababassitan a deta- 
lye nga imparuar na a balligi ti rehimen 
na. Amin met a pannakapaay ket imbaba- 
law na kadagiti napalabas nga adminis- 
trasyon ken kadagiti kritiko na. 

f i Kinaluban na laeng babaen kadagiti 
N faa ibagbaga na a datos iti panagdur-as ti 

| t pannakapaay dagiti patakaran ken pana- 
ngimaton na iti ekonomya. Ginaburan na ka- 
dagiti parparbo a datos ti kinapudno a ti ekonomya ti 
Pilipinas ket supsuportaran laengen dagiti dolyar ma- 
nipud iti minilmilyon a mangmangged a Pilipino a na- 
pilitan a makigasanggasat iti sabali a pagilian gapu 
iti nasaknap a kinaawan panggedan iti Pilipinas nga 
imbunga dagiti patakaran na iti ekono- 
mya. 


Ba: a kinaulbod ti linaon ti kaudian nga State 


Inrason ni Arroyo a tinawid na la- 
eng ti nadadakes a bunga ti kamali a pa- 
nangimaton manipud kadagiti sinaruno 
na a rehimen. Ngem ti agpayso ket iti 
uneg ti rehimen na nga ad-adda a dim- 
makes ti ekonomya ken panagbiag ti um- 

ili. 


Inlinged na ti pudno a sosyo-ekono- 
miko a kasasaad iti uneg ti panagturay 
na: ti panagbagsak ti manupaktura, pa- 
nagsuwek ti agrikultura, panagkaro ti ki- 
naawan panggedan, panagdakkel ti depi- 

sit, panagdakkel ti utang, panag- 
bassit ti balor ti piso, panagkaro ti 
kinarigat ti kaaduan nga umili, ken 
ad-adda a panaginnaddayo ti baet 
dagiti babaknang ken marigrigat. 
Awan ti inamin na a sungsungbat- 
an na iti panagrigrigat ti pagilian 
gapu iti panagtamed na iti impe- 
ryalista a patakaran a globalisa- 
syon a nangpatalinaed iti kinaatra- 
sado ti lokal nga ekonomya ken ad- 
adda a nangdadael iti industriya, 
agrikultura, ken kadagiti produkti- 
bo a puersa iti pagilian. Awan ti di- 
nakamat na maipanggep iti awan 
pannakabussog a panagtakaw ti 
bunggoy na iti binilbilyon a piso iti 
kinabaknang ti pagilian a lalo pay 
a nangparigat iti umili. 

Iti bitla na, imparuar na a na- 
risuten ti kinaawan ti hustisya a 
pangkagimongan, kinarigat, bisin, 
ken kinaawan ti serbisyo a pangka- 
gimongan nga iti kinapudno na ket 
agpapada a pinakaro ti siyam a ta- 
wen a panagtakem na. Impannak- 
kel na pay a gapu iti kinalaing na 
ket nakaliklik ti Pilipinas iti pang- 
ekonomya ken pangpinansya a kri- 
sis a mangal-alun-on ita iti intero 
a lubong. Agtultuloy pay laeng ti 
pananglubid na ti ilusyon a ti pagi- 
lian ket maiyintaren iti kadudur-as- 

Ti Ang Bayan ket maipabpablaak iti 
Pilipino, Bisaya, Iloko, Hiligaynon, 
Waray ken Ingles. 

Mabalin nga i-download daytoy ma- 
nipud iti Philippine Revolution Web 
Central a masarakan iti: 

www.philippinerevolution.net 

Umawat ti Ang Bayan kadagiti kon- 
tribusyon iti porma dagiti artikulo ken 
damdamag. Awisen mi dagiti agbasba- 
sa nga agipatulod kadagiti dillaw ken 
rekomendasyon para iti idudur-as ti 
dyaryo tayo. Ipatulod dagitoy babaen 
ti email iti: 

angbayan@yahoo.com 


an a pagjilian iti uneg ti 20 tawen. 
Ti agpayso, ti nailumlom a kasasa- 
ad ti ekonomya iti pagilian ket ma- 
idiligen iti sitwasyon idi 1983-86, 
sakbay a narpuog ti pasista a dik- 


tadura a Marcos. 


Kababaan a grado met ti 


it-ited ti nadumaduma 
a sangalubongan nga 4 
ahensya iti rehimen 4 
nga Arroyo iti tay-ak ti 

panaggubyerno, ekonomya, 
kinarigat, edukasyon, serbi- 


syo a pangkagimongan, pa- 


nagkurakot, kriminalidad, 
karbengan-tao, kdpy. 


Kalatakan kadagiti ki- p, 
naluban ni Arroyo iti SONA Y% 


na dagiti ekstrahudisyal a 
pammapatay, pa- 
nagdukot ken pa- 
nangparparigat 
kadagiti aktibis- 1 
ta, dadduma pay tema 
a kritiko ken pe- framma 


supyat iti gubyer- 
no. Daytoy ket iti 


laksid ti panangpaneknek uray ti 
United Nations Human Rights Com- 
mission ken dadduma pay nga in- 
ternasyonal nga ahensya iti dakes a 
sitwasyon ti karbengan-tao iti pa- 

Ti Ballasiw Taaw 


Gulo nga etniko idiay China 

Welga idiay South Africa, 
Naimballigan nga TO 

Uppat a soldado natay 
Damdamag 


nagballigi 


Ti Ang Bayan ket ipabpablaak dua a beses tunggal bulan 
ti Komite Sentral ti Partido Komunista ti Pilipinas. 


O DONA Uh we 


gilian. Rumrummuar a nakarkaro 
pay dagiti pananglabsing iti karbe- 
ngan-tao ita kumpara idi panawen 
ti pasista a diktadura a Marcos. 
Bayat nga agal-allungogan ti 
panawagan ti umili a gibusanen ti 
panagturay na, awan 
ti direkta a pablaak ni 
Arroyo a bumaba isu- 
na iti pwesto 
A kalpasan ti 
gÍ termino na. 
Nalimed 
nga  iplas- 
# plastar na 
ken dagiti an- 
nak ken paspasurot 
na dagiti plano tap- 
no ituloy ti cha-cha, 
con-ass, ken 
dadduma 
pay a plano 
tapno mapa- 
atiddog ti 
panagturay 
da iti labes 
ti 2010. Inli- 
* bak na pay ti 
panggep na a mangideklara ti mar- 
tial law uray naipakita nan ti na- 
min-ano a daras a pananggandat 
na nga aramiden daytoy iti porma 
ti emergency powers ken aktwal 
paya panangjiruar iti ala-Marcos a 
pasista a dikreto ken kabuklan nga 
atas idi Pebrero 2006. Ngem nag- 
pangta met isuna nga usaren na ti 
sibubukel a pasista a bileg ti esta- 
do no pumigsa dagiti tignay pro- 
testa ken agbalinen a pangta day- 
toy iti agtultuloy a panagturay na. 
Gapu iti daytoy, rumbeng nga 
agalibtak ti umili kadagiti addang 
nga aramiden ni Arroyo tapno agta- 
linaed iti turay ken makaliklik kada- 
giti sungsungbatan na iti umili. 
Rumbeng a padur-asen ti umili ti 
pangngeddeng ken panangipinget 
da tapno paayen dagiti panangika- 
gumaan ti rehimen nga agpaut pay 
iti turay ken agtultuloy a mangida- 
danes iti umili. ABI 

Makalkaluban a kinapudno 


ekonomya ti Pilipinas gapu ti kinaagum ti rehimen nga US-Arroyo 


Kerr ti permanente a krisis ti neo-kolonyal ken mala-pyudal nga 


ken panangipatungpal na iti imperyalista a patakaran a globalisa- 
syon iti siyam a tawen a panagturay na. Ad-adda pay ita a sapsapliten ti 
kumarkaro a krisis ti sangalubongan a sistema kapitalista ti ekonomya ti 
Pilipinas. Daytoy ti inggagara nga inlinged ni Gloria Arroyo iti SONA na. 
Maibilang kadagiti sumaganad a datos ti saan na a dinakamat: 


pBimmagsak iti 2.3% ti kabuk- 
lan a produksyon (GDP) ti pagilian 
idi umuna a kwarto ti tawen. 

>Bimmagsak iti 6.6% ti pro- 
duksyon iti industriya idi umuna a 
kwarto ti tawen. Daytoyen ti ka- 
dakkelan a panagbagsak iti sektor 
ti industriya iti uneg ti 20 tawen. 
Bimmassit a bimmassit ti paset ti 
manupaktura iti kabuklan a nailian 
a produksyon. Manipud iti kangatu- 
an a 29.1% idi 1973, adda iti 
20.2% laengen daytoy idi 2008. 

>Kababaan ita ti paset ti 

agrikultura (16%) iti kabuklan a 
produksyon ti pagilian. 

>Kangatuan ti tantos ti kina- 
awan panggedan iti uneg ti rehi- 
men nga Arroyo. Uray basar lae- 
ngen kadagiti istatistika ti gubyer- 
no, ngimmato manipud 8.5 milyon 
nagturong iti 11 milyon ti bilang 
dagiti awanan trabaho ken kurang 
iti trabaho mani- 
pud Enero 
2001 agingga 
iti Abril 
2009. 

Iti intar 
dagiti 
ma- 

bagbaga nga addaan trabaho, du- 
makdakkel ti bilang dagiti addaan 
parttaym a trabaho laengen. Mani- 
pud 2001- 2009 ket limmobo mani- 
pud 8.3 milyon nagturong iti 14.3 
milyon ti bilang dagiti addaan 
parttaym a trabaho laeng. Kabatog 
daytoyen ti 41% dagiti maibilang 
nga addaan panggedan ita a 2009. 
Nakapataud kano ti 1.5 milyon a 
baro a trabaho idi 2008, ngem 87% 
dagitoy ket awan wenno nakabab- 
baba ti pastrek, maibilangen dagiti 
agtrabtrabaho a libre para iti pami- 
lya wenno agtrabtrabaho “para iti 
bukod.” 
bKadakkelan a bilang dagiti 
Pilipino ti nagabrod tapno agbirok 
ti trabaho manipud 2001 - 2008. 
Dumandanonen ita iti nasurok 
maysa a milyon katao ti tinawen a 
rumrummuar tapno agbirok ti tra- 
baho kumpara iti 469,709 idi pana- 
wen ni Aquino, 713,505 idi pana- 
wen ni Ramos, ken 839,324 idi pa- 
nawen ni Estrada. 
bp Nagdoble ti balor a rumbeng 
nga inayon iti minimum nga inal- 
daw a sweldo tapno agbiag a di- 
pi sente ti maysa 
kag. nga innem-katao a 
Ba pamilya iti uneg ti 
ira panagtakem ni Arro- 
yo. Iti Metro Manila, 
ngimmato manipud 
P252 idi 2001 nagtu- 
rong iti P535 idi 2008 
ti rumbeng nga inayon 
iti P382 minimum 
nga inaldaw a 
sweldo gapu ta 
P917 itan ti inal- 
daw a kasapulan 


tapno agbiag a disente ti pamilya 
ti maysa a mangmangged. 

»>Basar kadagiti kaudian nga is- 
tatistika ti National Statistical Co- 
ordination Board (NSCB), bimmag- 
sak iti P20,400 ti abereyds a pas- 
trek ti pamilya a Pilipino manipud 
2000 - 2006. Dimmakkel manipud 
25.1 milyon nagturong iti 27.6 mi- 
lyon ti bilang ti agrigrigat a Pilipi- 
no manipud 2000 - 2006. 

Segun met iti surbey ti Social 
Weather Stations (SWS), kangatuan 
iti pakasaritaan ti nadanon a 50% 
a tukad ti kinapanglaw iti pagilian 
iti uneg ti panagturay ni Arroyo. 
Rimmuar pay iti surbey a maminpat 
a daras ti immaduan dagiti mabis- 
bisinan iti daytoy napalabas nga 
innem a tawen. 

Bimmagsak iti 3.1% ti kabuklan 
a personal ken pangbalay a konsu- 
mo ti umili iti daytoy umuna a 
kwarto ti 2009. Daytoy ti umuna a 
gundaway a bimmagsak daytoy iti 
uneg ti 15 tawen. 

PManipud 2000 - 2008, dim- 
makkel iti 2.45 milyon ti bilang ti 
kabataan a rumbeng nga agad- 
adal ngem saan a makaadal. Day- 
toy ket pakpakaruen pay ti di ma- 
pengdan a panagngato dagiti ma- 
bayadan iti eskuelaan. Iti Metro 
Manila, iti uneg ti siyam a tawen 
ti agturturay a rehimen ket ngim- 
mato ti singir iti matrikula iti 
94.54% (manipud iti abereyds a 
P439.59 nagturong iti abereyds 
nga P855.20 kada yunit). 

Adda laengen ita ti maysa a 
doktor iti tunggal 25,000 pasyente. 
Nakaad-adayo daytoy iti madama a 
sangalubongan nga istandard a 
maysa a doktor iti tunggal 600 pa- 
syente. Malaksid a barbaraten ti re- 
himen dagiti sweldo ken benepisyo 
dagiti mangmangged a pangsalun- 
at, iyaw-awis pay ti agturturay a 
rehimen ti panagabrod dagiti dok- 
tor ken nars. 

Iti uneg ti Health Sector Re- 
form Agenda, imbes a pasayaaten 
ti kabaelan dagiti pampubliko nga 

ospital, iyab-abante ti rehimen ti 
pribatisasyon ken komersyalisa- 
syon dagiti ospital. Kagiddan day- 
toy, napabassit la unay ti aloka- 
syon para iti salun-at ti umili a Pi- 
lipino iti nailian a badyet. 

Napusek ti intero a siyam a ta- 
wen a panagturay ti rehimen nga 
US-Arroyo ti nagdadakkel nga ano- 
malya iti panagkurakot ti pamilya 
na ken dagiti paspasurot na. Nala- 
tak kadagitoy ti 514 milyon a kik- 
bak manipud iti IMPSA-Argentina 
para iti rehabilitasyon ti maysa a 
planta ti kuryente idi katugtugaw 
pay laeng ni Arroyo: ti P1.4 bilyon 
a kupit iti PEACe Bonds, ti P600 
milyon a tuon iti gastos para iti 
President Diosdado Macapagal Bou- 
levard, ti 5200 milyon a tuon iti 
badyet para iti Northrail Project, ti 
P2.8 bilyon a kurakot iti Ginintu- 
ang Masaganang Ani; ti mapukpu- 
kaw a P4 bilyon iti Road Users Tax, 
ti naipauna a 541 milyon para ken- 
ni Arroyo ken kabuklan a 5130 mi- 
lyon a madawdawat a kikbak iti 
NBN-ZTE Broadband Project: ken ti 
mapukpukaw ita a dakkel a paset ti 
P330 bilyon a “Pondo a Pangpabu- 
elo iti Ekonomya.” 

b Kabaliktad ti ibagbaga ni Ar- 
royo, dimmakkel ti utang ti gubyer- 
no iti P256.8 bilyon a tinawen ma- 
nipud idi agtugaw isuna. Ti tinawid 
na a P2.17 trilyon nga utang ti re- 
himen nga Estrada ket dinoble na 
ken dumanonen iti nasurok P4.8 
trilyon ita. Kadakkelanen ita ti ir- 
iruar na a maibaybayad iti utang 
iti pakasaritaan ti pagilian. Mani- 
pud 2001, naggasto isuna ti P4.8 
trilyon a bayad iti utang, 350% a 
dakdakkel ngem iti nagtitipon nga 
imbayad da Aquino, Ramos, ken Es- 
trada iti uneg ti 15 tawen. Ita a ta- 
wen, aggasgasto laeng ti gubyerno 
ti P6 kada Pilipino para iti eduka- 
syon, P1 para iti salun-at ken 
P0.12 para iti pabalay, idinto a 
P21 ti ag-agawen ti rehimen mani- 
pud iti tunggal Pilipino kas bayad 
iti utang. ABI 

SONA ni Arroyo, ubbaw 


44 Awan ti namnamaen ti umili a Pilipino iti umas-asidegen a 
maudi a SONA ni Gloria Arroyo.” Daytoy ti inrakurak ni Jorge Ka 
Oris Madlos, tagapagsarita ti NDF-Mindanao, iti pablaak a nai- 

ruar idi Hulyo 27. 

Sinupyat ni Ka Oris ti aso-aso, bulok, ken naranggas a rehimen 
bayat a daydayawen na ti umili iti tuloy-tuloy a panaglaban da. Ku- 
na na, ti panagpakada ti rehimen laeng koma ti kayat a mangngeg 
ti umili ngem kas ti namnamaen, awan ti sangkasao ni Arroyo no di 
dagiti plano ken patakaran a mangpatalinaed kenkuana iti poder. 
Nakasagana isuna nga aramiden ti amin, agraman ti panangipataw 
ti martial law, segun kenni Ka Oris. 

Nagpanawagan ni Ka Oris a pairtengen ti rebolusyonaryo a 
pannakidangadang idiay Mindanao ken iti intero a pagilian laban 
kadagiti gamat ti estado kas kontribusyon iti panangpatakyas ken- 
ni Arroyo. 

Kinondena met ti NDF-Southern Mindanao ti SONA ni Arroyo 
kas nakababain a panaggandat a gaburan ti pudno a kasasaad ti pa- 
gilian. Dinayaw na ti rinibribu nga umili a nagrali laban iti rehimen 
idiay Davao City. Sinupyat na ti natibker nga ekonomya ken “natib- 
ker a panagtakem” nga ilaslastog ni Arroyo a katimbeng ti nadara a 
panagturay na ken ti panaggandat a lokuen ken pasukuen agpada ti 
NDFP ken Moro Islamic Liberation Front (MILF) babaen iti tungto- 
ngan iti kappia. 

Kabayatan na, nangiruar ti espesyal a pablaak ti Antonio Ne- 
rio Antao Command (ANAC) ti NPA iti Southern Mindanao tapno ba- 
tikosen {kondenaren} ti panangipresenta ni Arroyo ti maysa a su- 
renderi a dati kano a miembro ti komite iti nasao a larangan. Im- 
presenta ni Arroyo ti nasao a surenderi tapno ipabuya dagiti bogus 
a programa ken amnestya na. 

Segun iti NAC, awan ti presyo ti takder da. Kaano man ket sa- 
an a makumbinsi dagiti rebolusyonaryo nga isuko ti determinasyon 
da iti pannakidangadang ken komitment iti umili gapu laeng iti ub- 
baw nga ilusyon a parparnuayen ni Arroyo iti panangibandera na iti 
maysa nga agnagan ti “Lea” a nagtraydor iti rebolusyon ken iti um- 
ili ken nagpausar kenni Arroyo kadagiti kinaulbod nga iyaon ti re- 
himen ti pagilian iti kinarigat. 

Nangiruar met ti pablaak ni Ka Maria Malaya, tagapagsarita ti 
NDFP-Northern Mindanao. Binatikos na ti kinaulbod ni Arroyo ka- 
silpo ti indeklara daytoy a suspensyon dagiti opensiba a militar 
(SOMO) laban iti MILF ken NDFP. Pangpabanglo laeng daytoy ken 
awan ti kinapudno na, kinuna na. Rinibribu nga umili ti napilitan 
a pimmanaw kadagiti pagnaedan da gapu iti tuloy-tuloy a panag- 
bomba ken panagatake kadagiti komunidad dagiti Lumad ken Mo- 
ro. Nangiyebkas ti pannakipagrikna ti NDFP-NEMR kadagiti umili a 
parparigaten dagiti operasyon ti AFP. Daytoy a terorismo ti rehi- 
men laban iti umili ket paset ti Oplan Bantay Laya 2 nga ipatpa- 
tungpal ti rehimen ken nairut a lablabanan ti rebolusyonaryo a tig- 
nayan. ABI 

Nasaknap a protesta iti maudi 
a SONA ni Arroyo 


ti maudi nga State of the Nation Address (SONA) ni Gloria Arroyo 


INEGTE ti rinibribu nga umili iti kalsada tapno supyaten da 


idi Hulyo 27. 


Dumanon iti 15,000 ti limma- 
ok iti protesta iti haywey ti Com- 
monwealth Ave. idiay Quezon City. 
Daytoy ket indauluan ti Bagong 
Alyansang Makabayan (BAYAN), Ki- 
lusang Mayo Uno, Bayan Muna, 
Anakpawis, GABRIELA, ken daddu- 
ma pay a progresibo nga organisa- 
syon. Ti protesta ket naawagan a 
“Nailian a bira kontra con-ass ni Ar- 
royo” . Timmabuno met iti panag- 
tignay dagiti puersa manipud iti 
Southern Tagalog (ST) iti panangi- 
daulo ti BAYAN-ST ken ti Pagkakai- 
sa ng Manggagawa sa Timog Kata- 
galugan (PAMANTIK) a nagrugi nga 
agmartsa idi pay Hulyo 22. 

Malaksid iti agtultuloy a pa- 
nanglaban iti malutluto a con-ass ti 
rehimen kinondena met dagiti ralyis- 
ta ti napaay a programa ti rehimen 
iti ekonomya ken serbisyo a pangka- 
gimongan iti daytoy naglabas a si- 
yam a tawen. Segun kenni Renato 
Reyes kabuklan a kalihim ti BAYAN. 

Saan to a malipatan a ni 
Arroyo ti pangulo a nangi- 
duron iti panagngato 
ti presyo dagiti ta- 
gilako gapu iti nai- 
pataw nga Expan- 
ded Value Added 
Tax iti langis ken 
kuryente. Mala- 
gip to met isuna 
kas pangulo a 
nagbaybayad ti 
eksternal nga 
utang bayat a na- 
kababbaba ti tukad 
ti serbisyo a pang- 
kagimongan para 
iti umili. 

Kabayatan na, 
rimmuar iti Batas- 

ang Pambansa dagiti pannakabagi 
dagiti progresibo a partido a da Sa- 
tur Ocampo, Teddy Casifio, ken Ne- 
ri Colmenares ti Bayan Muna, Liza 
Maza ken Luzviminda Ilagan ti Ga- 
briela Womens Party: Rafael Maria- 
no ken Joel Maglunsod ti Anakpa- 
wis; ken Raymond Palatino ti Kaba- 
taan Party. Segun kadagiti progre- 
sibo a kongresista, saan met a da- 
kamaten ni Arroyo ti pudno a kasa- 
saad ti pagilian. Agtultuloy a kina- 
rigat, bisin, ken kinaawan-hustisya 
ti masagsagrap ti umili iti panagta- 
kem na ken bin-ig a kinaulbod laeng 
ti ibidbida na iti bitla na iti Kongre- 
so. Innayon da pay, rumbeng a la- 
wagen ni Arroyo no ania ti pudno a 
plano na kalpasan ti 2010 ken saan 
na a rumbeng nga ilemmeng iti li- 
kud ti charter change ti panggep na 
nga agtalinaed iti poder. 
Nairussuat met dagiti panagtig- 
nay iti dadduma pay a lugar iti Lu- 
zon, iti Visayas ken Mindanao, ken 
uray kadagiti sabali a pagilian. 


Iti Luzon, indauluan ti Cordille- 
ra Peoples Alliance ti rali iti Peop- 
les Park idiay Baguio. Nairussuat 
met ti panagtignay idiay La Union. 

Malaksid iti SONA, nakontra 
met ditoy ti dadakkel ken saggaadu 
a panagminas iti rehiyon nga Ilo- 
cos-Cordillera. Nangorganisa met ti 
panagtignay ti United Action Kon- 
tra Chacha iti Santiago City idiay 
Isabela. 

Maysa met nga effigy ni Arro- 
yo ti imparada dagiti nakikaykaysa 
iti rali iti Legazpi City idiay Albay. 
Karaman iti nagnaan dagiti nagpro- 
testa ti sango ti Camp Gen. Simeon 
Ola idiay Legazpi. Iti Ateneo de Na- 
ga, ginasgasut nga estudyante ti 
nag-walk out kadagiti klase da tap- 
no makikaysa iti prayer rally iti Qu- 
ezon Plaza. Inikkan da ti bagsak a 
grado ni Arroyo iti panagtakem na 
gapu iti napaay a kari na iti mai- 
kasiyam a SONA. Agarup dumanon 
iti 17,000 ti nakikaykaysa iti nadu- 
maduma a panagtignay kadagiti 
probinsya ti Bicol. 

Imbaga met ti Alyansa ng Mag- 
bubukid sa Gitnang Luzon a lalo a 
kimmaro ti problema dagiti manna- 
lon iti kaaw-awayan gapu kadagiti 
kontra-mannalon a patakaran nga 
ipatpataw ti rehimen. Maysa met a 


porum kontra iti con-ass ken cha- 
cha ti nairussuat iti Holy Family 
Academy Auditorium idiay Angeles 
City iti panangidaulo ti BAYAN-Cen- 
tral Luzon. Daytoy ket inatendaran 
ni Fr. Ed Panlilio, gobernador ti 
Pampanga. 

Naisayangkat met dagiti rali 
idiay Aurora, Nueva Ecija, Tarlac, 
Bulacan, Bataan, ken Zambales. 

Idiay Visayas, dumanon iti 
12,000 ti timmipon iti panagtignay 
nga indauluan ti simbaan a Katoli- 
ko idiay Bacolod City. Naummong 
iti Bacolod City Public Plaza dagiti 
mangmangged, mangmangged-ta- 
lon, mannalon, estudyante, titser, 
ken dagiti progresibo a grupo. Bi- 
nasa da ti maysa a nakalukat a su- 
rat a kontra-cha-cha. 

Kabayatan na, Hulyo 26 pay la- 


eng, rinugianen ti BAYAN-Panay ti 
lakbayan iti isla. Manipud idiay 
Miag-ao, Iloilo nagmartsa dagiti 
mannalon, estudyante, ken daddu- 
ma pay sektor bayat nga iti sentral 
a paset ti probinsya ket naummong 
da idiay Janiuay kakuyog dagiti Tu- 
manduk. Dumanon da iti bilang a 
1,500 idi sumangpet da iti Iloilo 
City. Binarbarsak da ti pitak ti bil- 
bord ni Arroyo iti kalsada ti Gene- 
ral Luna. Idiay met Capiz, nagkam- 
po ti 1,000 katao iti Band Stand 
ken nangiyaramid da ti cultural ral- 
ly a napauluan iti Lakbayan sang 
Pumuluyo nga indauluan ti BAYAN 
ken Katilingban sang Magagmay 
nga Mangingisda. Idiay Kalibo, Ak- 
lan, 500 ti nakikaykaysa iti State of 
the People's Address. 

Iti Tagbilaran City idiay Bohol, 


Dagdag-bawas iti panangpili 
kadagiti National Artist 


OU” ti pammadayaw it larangan ti sining ket saan a naiwaya iti 


pannakibiang ti Malacafang 


Sinupiat dagiti National Artist ken dadduma pay a personahe, 


eksperto ken organisasyon iti kultura ken arte, maibilang ti Concer- 
ned Artists of the Philippines (CAP) ken ti dadauloan ti Cultural 
Center of the Philippines, ti panangnayon ni Arroyo kadagiti baro a 
National Artist a saan a nairaman kadagiti inrekomenda dagiti hu- 
rado. Basta laengen innayon ni Arroyo kas National Artist ti direk- 
tor iti pelikula a ni Carlo J. Caparas, mangbalbalakad kenni Arroyo 
iti kultura ken sining a ni Cecile Guidote-Alvarez: fashion designer 
a ni Pitoy Moreno: ken arkitekto a ni Francisno Mañosa. Kakaruan a 
panangbatikos iti pannangirekomenda ni Guidote-Alvarez ti bukod 
na a bagi idinto nga isuna ti executive director ti National Commis- 
sion for Culture and the Arts (NCCA), maysa kadagiti hurado iti pa- 
nagpili kadagiti National Artist. Segun kadagiti hurado, naikkat met 
iti naisagana a listaan ti kompositor a ni Ramon Santos ket insukat 
ni Arroyo dagit manok na. 

Imbaga ti National Artist ken myembro ng NCCA a ni Bienveni- 
do Lumbera a nakababain ken dakkel nga insulto ti iskandalo a na- 
yon-kessay iti panagpili kadagiti mabigbig a National Artist. Na- 
tangken latta ditoy ni Arroyo iti laksid ti napigsa a protesta iti pa- 
nangbaliw na iti listaan. 

Nagiwayat ti martsa manipud iti upisina ng Cultural Center of 
the Philippines (CCP) iti Pasay City dumanon iti NCCA iti Maynila 
dagiti National Artist idi Agosto 7 tapno suppiaten ti pannakibiang 
ni Gloria Arroyo. [AB] 


nagprotesta dagiti kameng ti Boho- 
lanos Against con-ass (Bacona) iti 
pampubliko a parke a rinugian da 
dua a lawas sakbay ti SONA. Maysa 
met a tigil-pasada ti insayangkat ti 
Nagkahiusang Draybers sa Sugbo 
(NADSU) idiay Cebu City idi aldaw ti 
SONA ni Arroyo. Naparalisa da ti 
80% ti transportasyon iti syudad. 
Kalpasan na ket nakikaykaysa da iti 
BAYAN- Central Visayas iti protesta 
iti Gaisano Metro Colon no sadino 
ket dumanon iti 1,000 ti kimmuyog. 
Maysa met a lakbayan iti Eastern Vi- 
sayas ti naisayangkat no sadino 
naummong ti 3,000 iti aldaw ti S0- 
NA idiay Tacloban City. 

Idiay Mindanao, nakikaysa da 
Bukidnon Rep. Teofisto Guingona 
III ken Joel Virador iti panagtignay 
iti sango ti Davao City Hall. Nag- 
martsa da iti intero a syudad ken 
pinuoran da ti maysa nga effigy iti 
katengngaan ti bitla ni Arroyo idi- 
ay Manila. Segun iti Union of Pe- 
oples Lawyers in Mindanao, iti pa- 
nagtakem ni Arroyo a grabe a dim- 
makkel ti utang ti pagilian. Mai- 
supadi daytoy iti ilaslastog na a 
nakissayan daytoy gapu kadagiti 
remitans dagiti migrante a mang- 
mangged. Idiay Cagayan de Oro 
City, nangirussuat ti State of the 
Peoples Address (SOPA) ti BAYAN- 
Northeast Mindanao kas pangsup- 
yat kadagiti kinaulbod iti SONA ti 
rehimen. Kinondena da met ti kina- 
ranggas ti rehimen kadagiti mari- 
grigat kadagiti syudad iti rehiyon 
gapu iti nagsasaruno a demolisyon 
iti tiendaan ti Agora ken Cogon ken 
iti komunidad iti Lapasan. Idiay 
Butuan ken Tandag City, maysa a 
motorcade ken rali ti naisayangkat 
ken maysa met a torch parade ti 
naaramid idiay Dipolog City. Indau- 
luan met ti BAYAN ti maysa a rali 
idiay Iligan City. 

Idiay Hongkong, indauluan ti 
MIGRANTE ken United Filipinos in 
HK (UNIFIL) ti rali iti konsulada ti 
Pilipinas iti syudad. Binallaagan da 
dagiti kongresista a pabor iti con- 

ass ni Arroyo a saan da nga agnamnama ti suporta ma- 
nipud kadagiti pamilya dagiti migrante a mangmang- 
ged. Idiay New Zealand, immuli met iti bantay ti Rua- 
pehu dagiti kameng ti Migrante-Aotereoa ket sadiay a 
nangirussuat da ti protesta kas simbolo ti panagsup- 
yat da iti plano a baliwan ti konstitusyon ti Pilipinas. 

Idiay US, indauluan ti BAYAN-USA dagiti panag- 
tignay iti nadumaduma a lugar ditoy. Nangisayangkat 
ti piket dagiti Pilipino-Amerikano iti embahada ti US 
idiay Washington, DC. Inawit da ti isyu kenni Melissa 
Roxas ken imbaga da a ni Arroyo ti akinplano kadagi- 
ti panagdukot ken dadduma pay a pananglabsing iti 
karbengan-tao iti Pilipinas. Idiay New York City, na- 
ngirussuat met ti Real State of the Nation Address ti 
GABRIELA-USA. Bisita da ni Sr. Mary John Mananzan 
ti Association of Major Religious Superiors in the Phi- 
lippines (AMRSP). Idiay Los Angeles, naidrama ti pan- 


Panagbisita ni Arroyo idiay US 
Panangpasingked iti 
saad na nga aso-aso 


Obama idi Hulyo 30 idiay Washington D.C. ket pannaka- 
tungpal ti nabayagen nga arapaap ken panagkamkamat ni 
Arroyo a maaddaan ti gundaway a makatungtong wenno maretra- 


T panangbisita ni Gloria Arroyo kenni US President Barack 


nakadukot ni Melissa Roxas, bayat nga impanawagan 
da met ti panangibasura iti Visiting Forces Agree- 
ment. Nangiyaramid met ti naulimek a panagprotesta 
ti Anakbayan idiay New Jersey. 

Maysa met a Peoples SONA ti inaramid ti BAYAN- 
Canada idiay Montreal kas protesta iti SONA ni Arroyo. 
Sumagmamano nga aldaw ti aktibidad da a pakaibila- 
ngan dagiti porum ken rali. Adda met dagiti panagtig- 
nay idiay Ottawa, Toronto, ken Vancouver. 

Idiay Saudi Arabia, maysa a press conference ti 
inaramid ti Migrante idi Hulyo 27. Panawagan da ti 
“tao, saan a con-ass” ken “Gibusan ti panangadipen 
ken pananglukloko ni GMA kadagiti OFW”. 

Kinondena met ti Migrante-Netherlands ti maudi a 
SONA ni Arroyo. Imbaga da pay nga “umadu nga umadu 
ti pumampanaw iti pagilian gapu ta awan ti trabaho a 
mastrekan iti Pilipinas. “ ABI 


to man laeng a kakuyog na ti baro a pangulo ti US. Daytoy ket tap- 
no makaala isuna ti uray kasla sinulid a suporta manipud iti US pa- 
ra iti napalalo a kagurgura ken naisinan a rehimen na, ken mapa- 
singkedan ti saad na kas kangrunaan nga aso-aso ti US iti Pilipinas. 


Kas ti ninamnama, ad-adda la- 
eng a pinalatak ti panagbisita ni 
Arroyo idiay US ti kinaaso-aso na. 
Kas ti napudno nga aso-aso, inawat 
na ti atas nga agbalina tagaballaet 
kano ti US ken dadduma pay a pa- 
gilian iti Southeast ken East Asia. 
Mandar ti amo nga agserbi isuna a 
tagaibandera ti posisyon ti US, ma- 
isupadi daytoy iti takder ti daddu- 
ma a pagilian iti rehiyon. 

Pinasingkedan met ti atas ni 
Obama ti agtultuloy a panagbalin 
ti Pilipinas a “maikadua a lara- 
ngan” iti sangalubongan a “gerra 
laban iti terorismo.” Iti kasta, pi- 
nasingkedan daytoy ti permanen- 
ten a panagbase agraman ti direk- 
ta ken saan a direkta a pannakila- 
ok dagiti tropa nga Amerikano ka- 

dagiti pangmilitar nga operasyon 
iti pagilian, kasta met ti saan a pa- 
tas ken manangidadanes a Visiting 
Forces Agreement. 

Nakaparparang ken nakababa- 
in ti nagbalin a kasasaad ni Arroyo 
kas agpakpakaasi a babaonen ti US 
iti rehiyon. Tinilmon laeng ni Arro- 
yo daytoy kasukat ti saan a pa- 
nangdakamat ni Obama iti publiko 
iti ania man mainaig kadagiti aku- 
sasyon iti panagranggas, korap- 
syon, ken panangallilaw ti aso-aso 
a rehimen iti umili a Pilipino. Nag- 
sarita laengen dagiti dua mainaig 
kadagiti sikreto ken mas delikado 
pay nga usapin ken pagkumplotan. 
Iti pannakapaay ni Arroyo a maala 
ti basbas ti amo na para iti agtul- 
tuloy a panagturay na, sigurado 


-a PIF i : 
nga adu pay ti inkari a konsesyon 
ti aso-aso a presidente nga ad-ad- 
da a makapagpapigsa iti saad iti 
ekonomya, politika, ken militar ti 
US iti Pilipinas. Ken sigurado a gi- 
nundawayan ti US ti pagkapuyan ni 
Arroyo ita tapno mapespes mani- 
pud kenkuana dagiti amin a benta- 
he a mabalin a maala para iti US. 
Karaman ditoy ti panangipalubos 
iti 100% a panagtagikua dagiti 
ganggannaet iti daga ken kadagiti 
estratehiko a negosyo iti pagilian. 

Awan ti sabali a maited day- 
toy no di ti ad-adda a dadael iti 
umili, independensya, ekonomya, 
ken iti nailian a patrimonya ti Pi- 
lipinas. ABI 

NDFP, nagsaludo kenni Aquino 


kenni dati a Pres. Corazon Aquino a pimmusay idi Agosto 1. Kuna 


Nee ti National Democratic Front of the Philippines (NDFP) 


daytoy , ti pimmusay a pangulo ket nalatak a personahe ti kontra- 
pasista nga alyansa laban iti diktadura a Marcos, aglalo kalpasan a pa- 
patayen ti asawa na, ni dati a Sen. Benigno Aquino Jr. Naparang a ki- 
nontra na ti suporta ti US iti pasista a diktadura a Marcos kasukat ti pa- 
nangpapigsa na iti interes iti ekonomya ti US iti pagilian ken panagtul- 


tuloy dagiti base militar na. 


Ti pablaak ket pinirmaan da 
Prof. Jose Ma. Sison, kangrunaan a 
konsultant ti NDFP; Luis Jalandoni 
ken Fidel Agcaoili, chairman ken 
vice chairman ti NDFP Negotiating 
Panel; ken dagiti kagawad daytoy a 
da {da} Juliet de Lima-Sison, Coni 


Ledesma, ken Asterio Palima. Nag- 
pirma met dagiti dadduma pay a 
konsultant ti NDFP a da Vicente 
Ladlad, Rafael Baylosis, Randall 
Echanis, Danilo Borjal ken Elizabeth 
Principe, ken ti kangrunaan nga 
abugado ti NDFP a ni Romeo Capu- 


Dagiti maniobra a saan nga umobra 


Cu latta nga agsardeng ni Gloria Arroyo iti panangipadas kada- 
giti wagas tapno makapagpaut iti poder iti labes ti 2010. Napa- 
nunot na nga idauluan ti maysa a “gubyerno a pangtransisyon,” ken 
inarem na pay dagiti kritiko tapno suportaran ti plano na. 

Naireport itay nabiit a kinasarita ni National Security Advi- 
ser Norberto Gonzales da Bishop Antonio Tobias ti Novaliches ken 
Chief Justice Reynato Puno ti Korte suprema tapno dawaten na ka- 
no ti opinyon da ken awisen na ida iti nasao a plano. Tapno maaw- 
is ti obispo ken ti chief justice a suportaran daytoy, naidiaya met 
kadakuada ti posisyon iti maysa a “pangtransisyon a konseho.” Ti 
konseho, nga ibangon tapnotarawidwidan/ iwanwan kano ti pa- 
nangbaliw iti konstitusyon sakbay ti eleksyon ti 2010, ket idauluan 
ni Arroyo iti panaggibus ti termino na inton Hulyo 2010 inkaso a 
saan pay a dagus a maipatungpal ti cha-cha. No naiplastaren dagi- 
ti panagbalbaliw iti konstitusyon a mangted-dalan iti panagtakem 
ni Arroyo kas prime minister iti uneg ti sistema a parlamentaryo, 
kaipapanan daytoy ti awan sarday a panagturay ni Arroyo. 

Sinabat ti nalawa a panagsupyat daytoy a panggep, nga am- 
aminen mismo ni Gonzales a saan a palubosan ti konstitusyon ti 
reaksyunaryo a gubyerno. Agusar ni Arroyo ti puersa a militar tap- 
no lipiten ti ania man a panagsupyat. 

Ti mabukbukel a posibilidad ti ad-adda a pananglipit-militar 
ti nangiduron kenni Avelino cruz, dati a kalihim iti depensa ni Ar- 
royo, nga agpanawagan itay nabiit kadagiti elemento ti AFP a lab- 
singen da dagiti iligal a mandar. Ni Cruz ket maysa kadagiti miem- 
bro ti kabinete a nagkedked iti plano ni Arroyo idi 2006 a mangipa- 
taw ti martial law kalpasan ti deklarasyon ti state of emergency. 

Nasapa a naibutaktak ken dagus a sinabat ti napipigsa a pa- 
nagsupyat isu a naitantan dagitoy narugit ken naranggas a plano da 
Arroyo. [AB 


long. 

Kuna ti NDFP, idi agbalin pre- 
sidente ni Aquino, maysa kadagiti 
immuna nga inaramid na ti pa- 
nangwayawaya iti ginasgasut a po- 
litikal a balud, karamanen ni 
Professor Sison. Daytoy ket pa- 
nangtungpal iti kari na idi agkam- 
panya isuna iti kinapresidente. Ku- 
na ni Jalandoni, ti panangwayawa- 
ya ni Aquino kadagiti ginasgasut a 
politikal a balud ti nakadaydayaw a 
naaramid na. Kuna na a nasayaat a 
pagtuladan daytoy ti panangtung- 
pal iti komitment ken panangipa- 
kita ti kinasayaat ti nakem. Inna- 
yon na a saan a makita daytoy iti 
administrasyon ni Gloria Arroyo. 

Naisayangkat met iti uneg ti pa- 
nagtakem ni Aquino ti tungtongan 
iti kappia ngem nagsardeng daytoy 
idi awan konsensya a minasaker ti 
militar ken pulisya dagiti mannalon 
a mangiruprupir ti reporma iti daga 
idi Enero 22, 1987 idiay Mendiola. 

Induron met ni Aquino ti pan- 
nakabalangkas ti baro a konstitu- 
syon tapno sukatan ti konstitusyon 
a nabukel iti uneg ti diktadura. Se- 
gun iti NDFP, numan pay adda da- 
giti probisyon ti konstitusyon ti 
1987 a nausar laban iti panangipa- 
tungpal ti pudno a reporma nga 
agraryo iti pagilian, adda dagiti 
probisyon daytoy a mangitantan- 
dudo iti karbengan-tao, manglap- 
lapped iti pannkaipataw ti martial 
law, mangpatpatalinaed ti sumag- 
mamano a restriksyon laban iti 
ganggannaet a panagpuonan ken 
mangiparparit kadagiti base mili- 
tar, ganggannaet a tropa, ken ar- 
mas a nukleyar iti pagilian. 

Linabanan met ni Aquino dagi- 
ti kontra-demokratiko a patakaran 
ken addang dagiti simmaruno ken- 
kuana kas presidente, manipud 
kenni Fidel Ramos inggana kada 
Joseph Estrada ken Gloria Arroyo, 
ken nakikaysa isuna kadagiti patri- 
yotiko ken progresibo a puersa ka- 
dagiti tignay protesta. 

Uray nakaron ti sakit na a kan- 

ser, nairut a sinupyat ni Aquino ti plano a constituent 
assembly (con-ass) nga ipilpilit ni Arroyo ken dagiti 
paspasurot na. Kuna na, nakababain a panangabuso 
daytoy iti poder. 

Kabayatan na, iti maysa nga interbyu, imbaga da 
Professor Sison ken ti asawa na a ni Juliet de Lima a 
nagbalin a nasinged da kadagiti agassawa nga Aquino 


Sison, dandani dua a tawen a linabanan ni Aquino ti 
panangjpilit ti militar nga ikansela ti pasaporte na. Idi 
saanen a malapdan ni Aquino daytoy gapu iti kinair- 
teng dagiti pangta ti militar laban iti rehimen na, pi- 
naabotan na ni Sison nga agbalin a nataltalged isuna 
no iti ruar laengen ti pagilian nga agnaed. Nupay ma- 
sapul a supyaten ni Sison ni Aquino iti publiko para iti 


gapu iti pananglaban da iti diktadura a Marcos. Kuna ni 


daytoy, saan a napukaw ti nasayaat a relasyon da. [E 


Ginasgasut a ribu, nakipamumpon kenni Aquino 


itulod iti maudi a pagtungpalan ni dati a Pres. Corazon Aquino itay 


(Gui a ribu agingga milyon a katao ti nakipagladingit idi ma- 


Agosto 5. Saan a (sinamir/) inkankano dagiti tao ti panagtudtudo 
idi aguray da kadagiti kalsada a nakailasatan ti bangkay ni Aquino mani- 
pud Manila Cathedral agturong iti Manila Memorial Park idiay Parafaque 
City. Daytoyen ti kadakkelan a panaguummong ti nagkaykaysa nga umili 


kalpasan ti EDSA 2 idi 2001. 

Saan laeng a pannakipagladi- 
ngit iti pamilya ti pimmusay a dati 
a pangulo ti nangiduron iti nalawa 
a panagtitipon. Malaksid iti pa- 
nangsaludo kenni Aquino, sangka- 
sao ti umili a nagdudupudop iti 
kalkalsada ti panawagan a “Tuloy ti 
laban!” Segun kadagiti 
progresibo nga organisa- 
syon a kimmuyog iti mar- 
tsa ken dadduma pay a 
kagiddan a panagtignay, 
nabiag manen ti histori- 
kal/napnuan pakasaritaan 
a panagkaykaysa ken pan- 
nakidangadang ti umili | 
idiay EDSA saan laeng a tapno maki- 
pagladingit iti ipupusay ni Aquino, 
no di ket gapu ta masapul latta nga 
agkaykaysa ti umili tapno risuten ti 
nakaro a kinarigat, kinaawan ti hus- 
tisya, ken panagturay ti kinaagum. 

Binigbig da ti napateg nga 
akem ken panagbalin a simbolo ni 
Cory iti pananglaban iti pasista a 
diktadura idi panawen ni Marcos. 
Uray naawanen isuna iti pwesto, 
intultuloy na ti pananglaban iti pa- 
nagsaur iti eleksyon, korapsyon, 
kinabangkrap, kinaranggas, ken pa- 
nangabuso iti turay. Inggana kada- 
giti maudi nga aldaw na, nairut a 
sinupyat na dagiti panagkurakot, 
pananglabsing iti karbengan a sibil 

ti umili, ken plano a cha-cha. Napi- 
nget ken nadagsen a nagpanawag- 
an isuna iti panaglusulos ni Arroyo 
ken panagtultuloy ti pananglaban 
ti umili iti kinaagum iti kinabak- 
nang ken turay ti maysa nga agkal- 
kalikagum nga artapan pay ni Mar- 
cos. 

Saan a mailibak a 
dakkel a tungpa iti rehi- 
men nga Arroyo ti nasak- 
nap a pannakipagrikna 
ken panangipakita ti um- 
ili ti suporta idi matay ni 
Aquino gapu iti nalatak 

] nga akem ti dati a pangu- 
lo iti alyansa a kontra-Arroyo. 

Bimmwelta iti bunggoy nga Ar- 
royo ti makainsulto a panangikkat 
daytoy kadagiti badigard ni Aquino 
idi Hunyo kalpasan a naibasa iti 
maysa a dakkel a rali ti pablaak ni 
Aquino a mangsupsupyat iti admi- 
nistrasyon. Naarikattot ni Arroyo a 
bumawi babaen iti panangidiaya na 
ti state funeral para kenni Aquino, 
ngem nagkedkedan ti pamilya day- 
toy. Saan da met nga inikkan ti ania 
man nga akem ni Arroyo iti lamay 
ken pamumpon. 

Numan pay kasta, tapno ag- 
pammarang ket bimmisita latta ni 
Arroyo iti lamay idi parbangon ti 
Agosto 5. Inggagara na nga intan- 


tan ti ipapanaw na idiay US ken in- 
rana na iti parbangon ti panagsub- 
li na iti Pilipinas tapno bassit la- 
eng ti bilang dagiti tao a madanon 
na iti massayag/lamay. Nabalkut iti 
nakaro a tensyon ti lamay idi su- 
mangpet isuna, aglalo pay ta naka- 
ro ti pungtot iti agdama a rehimen 
dagiti adda sadiay ken dakes ti pa- 
nangkita da iti bunggoy da Arroyo. 
Pito a minuto laeng ti kaadda ni 
Arroyo iti uneg ti Manila Cathedral 
iti kinakaro ti buteng na kadagiti 
makipagladladingit. 

Madanagan ita da Arroyo gapu ta 
ti kadakkel ti bilang dagiti nakipa- 
mumpon kenni Aquino ket pagilasin- 
an nga adda kabaelan ti umili a 
mangirussuat ti nalawa a panagba- 
ringkuas no ipapilit da nga ikamakam 
ti cha-cha tapno agtalinaed iti poder. 

Tapno madismolar ti politikal a 
kaipapanan ken pangta iti rehimen 
na ti dakkel a bilang ti nagdudupu- 
dop iti kalsada ken nangipaduya- 
kyak kadagiti an-anek-ek da, min- 
andaran ti Malacafiang ti PNP a pa- 
bassiten ti irepreport daytoy a bi- 
lang dagiti timmipon ken simma- 
bat iti martsa. 

Iti sango ti kinaagum ni Arroyo 
iti turay nga agarup awanen ti na- 
kaidumaan na iti diktador a ni Mar- 
cos, agpangpangta ita ti pannaka- 
ulit dagiti paspasamak idi 1983 
agingga't 1986. Naipakita ti milyon 
nga umili a nagdudupudop iti mas- 
sayag, iti kalsada, ken iti pumpon 
ni Cory Aquino nga addaan da pay 
laeng ti kasdiay a pigsa ken kabae- 
lan. [AB] 

2250: PANANGRAUT TI PASISTA NGA ESTADO 
Melissa Roxas, palaban iti rehimen 


po a pangkultura nga Habi Arts iti Los Angeles, California idi Hulyo 


Neer iti pagilian ni Melissa Roxas, miembro ti BAYAN-USA ken gru- 


20 tapno ibagian ken ipursigi ti panangiyuli kadagiti kaso laban ka- 
dagiti nangdukot ken nangparigat kenkuana ken iti dua a kadua na. Naga- 
tendar isuna iti panagdengngeg ti Court of Appeals maipanggep iti petisyon 
na para iti writ of amparo. Agtestigo met isuna iti Commission on Human 
Rights (CHR) ken iti Committee on Human Rights ti House of Representa- 
tives maipanggep iti panangdukot ken panangtortyur kenkuana. 


Ginandat a dadaelen ti rehi- 
men ti kredibilidad ti aktibista a 
Pilipino-Amerikano babaen iti pa- 
nangusar iti mabigbig a berdugo a 
ni Jovito Palparan ken kontra-ko- 
munista a lider vigilante a ni Pas- 
tor Alcover Jr. 

Iparparuar da Palparan ken Al- 
cover a ti NPA ti nangdukot kenni 
Roxas gapu kano iti pagayatan na 
nga umikkaten iti rebolusyonaryo a 
tignayan. Nakikoro pay kadakuada 
dagiti opisyal ken tagapagsarita ti 
AFP. Nagabel da ti istorya ken na- 
ngipakita pay kadagiti bidyo ken 
retrato a mangpaneknek kano iti 
daytoy. Pagkedkedan ni Roxas nga 
isuna ti adda kaadagiti nasao a 
bidyo ken retrato. 

Ikalkalintegan pay da Palparan 
ken Alcover ti panangdukot ken pa- 
nangparigat kenni Roxas gapu ta 
kameng kano met isuna ti tignayan 
a komunista. Iti nakakatkatawa 
nga iskrip ti dua a bagtit, kayat ka- 
no laeng ni Roxas a pabainan ti re- 
himen ni Gloria Arroyo. 

Natibker ken nadagsen a nag- 
kedkedan ni Roxas ti kinabalasubas 
dagiti dua. 

Dagiti parparbo nga istorya da 
Palparan ken Alcover ket kagiddan 
dagiti pablaak ti Malacañang ken ti 
AFP idi damo a rimmuar ti damag 
maipanggep iti panagdukot ken pa- 
nangtortyur kenni Roxas. Parparbo 
na kano laeng ti istorya. Palpalata- 
ken daytoy ti nabayagen nga ara- 
mid ti rehimen nga Arroyo a panag- 
buggo da iti ima kadagiti panagdu- 

kot, panagtortyur ken panagpatay 
iti nakaad-adu nga aktibista, pana- 
ngibunton ti babalaw kadagiti bik- 
tima mismo ken panangibaw-ing iti 
pammabasol iti Partido Komunista 
ti Pilipinas ken iti NPA. 

Imbaga met ni Atty. Leila de Li- 
ma, pangulo ti CHR a no agpayso 
man a ni Roxas ti adda iti bidyo, ti 
kangrunaan nga usapin ket ti pa- 
nangdukot ken panangtortyur kenku- 
ana ken saan ket a dagiti nagkame- 
ngan na a politikal nga organisasyon. 

Iti laksid dagiti panaggandat ti 


rehimen nga E a dadaelen ken 
busalan isuna, agtaltalinaed a natib- 
ker ni Roxas iti pangngeddeng na 
nga irakurak ti kinapudno ken gun- 
oden ti hustisya para kenkuana ken 
kadagiti dadduma pay a biktima ti 
pananglabsing iti karbengan-tao. 
Nakaiyuli metten ni Roxas ti 
kaso laban kenni Gloria Arroyo iti 
US State Department ken iti opis- 
ina ni Prof. Manfred Nowak, Uni- 
ted Nations Special Rapporteur on 
Torture. AB] 


Elizabeth Principe, nawayawayaanen 


alpasan ti agarup 18 bulan a pannakakulong na kas politikal a 
balud, nawayawayaanen ni Elizabeth Principe, konsultant ti Na- 


tional Democratic Front of the Philippines kalpasan nga ibasura ti 
Regional Trial Court idiay Nueva Vizcaya ti kaudian a kaso laban 
kenkuana. Sakbay daytoy ket naibasura metten ti amin a sabali pay 
a kaso na. 

Hulyo 21, iti 4:25 ti malem idi mairuar ni Principe manipud iti 
PNP Custodial Center iti Camp Crame. Idi dayta met la nga aldaw, 
nangiyaramid nga umuna isuna ti hunger strike karaman da Randall 
Echanis, Eduardo Serrano, Eduardo Sarmiento, Prospero Agudo, ken 
dadduma pay a politikal a balud. Kagiddan daytoy ket nangisayang- 


kat ti piket dagiti suporter da. 

Pinilit ti AFP a lappedan ti pannakawayawaya ni Principe ngem 
gapu iti nairteng a presyur dagiti agprotprotesta iti ruar ken iti 
mandar ti korte ket awanen ti naaramid na. Idi iruruar na, sinabat 
isuna ti anak na a ni Lorena Santos, Gabriela Womens Party Rep. 
Liza Maza, ken dagiti progresibo a grupo. 

Imbaga ni Principe nga utang na a naimbag a nakem iti um- 


ili a Pilipino ti pannakawayawaya na, saan ket nga iti rehimen 
ni Arroyo. Makikaykaysa manen isuna iti laban ti umili tapno pa- 
takyasen ni Arroyo. Kiniddaw na met a mawayawayaanen dagiti 
dadduma pay a politikal a balud a nakakulong pay laeng iti ag- 
dama. ABI 

PANANGRAUT TI PASISTA NGA ESTADO 22511: 


Dagiti nagnagbakwit idiay Mindanao, agsagsagaba 


ation center ti Central Mindanao. Kaaduan kadagiti nagbakwit ket 


À dda agarup 250,000 umili a Moro nga aglilinnetlet kadagiti evacu- 


napupok idiay Maguindanao ken North Cotabato. 


Mapilitan da nga aglilinnetlet 
sadiay gapu ta saan da pay a maka- 
awid a natalged gapu iti agtultuloy 
a labanan iti baet dagiti puersa ti 
gubyerno ken MILF iti 109 bara- 
ngay ti Maguindanao ken North Co- 
tabato. 

Daytoy ti nailanad iti State of 
Nagnagbakwit Address (SOBA) a 
naibasa iti maysa a porum a nairus- 
suat idi Hulyo 23 iti Notre Dame 
University Gym idiay Cotabato City. 
Ti porum ket inatendaran dagiti 
propesyonal, estudyante, pannaka- 
bagi dagiti organisasyon ti umili, 
ken dagiti nagbakwit. 

Manipud idi bimtak dagiti la- 
banan idi Agosto 2008, dumanonen 
iti 157,584 pamilya wenno 
756,544 katao ti kabuklan a bilang 
dagiti pimmanaw manipud kadagi- 
ti barangay da idiay North Cotaba- 
to, Maguindanao ken Lanao del 
Norte, segun iti National Disaster 
Coordinating Council. 

Daytoyen ti kadakkelan a bi- 
lang dagiti nagbakwit iti intero a 
lubong idi 2008. 

Uray addan kadagiti evacuation 
center ket agtultuloy ti panagrigri- 
gat dagiti nagnagbakwit. Maysa a 
dua a bulan na a maladaga ti nai- 
report a natay gapu iti malnutri- 
syon itay laeng Hunyo 20. Nakaro 
met a nasugatan ti maysa nga ub- 
ing nga agtawen ti innem gapu iti 
awan pilpilien a panagmortar ti mi- 
litar iti evacuation center idiay Ba- 
rangay Libutan, Mamasapano, Mag- 
uindanao idi Hunyo 15. 

Idi Mayo 7, tallo kadagiti nag- 
bakwit idiay Datu Piang nga ag- 
nagan ti Law Mahmud, 32; Kaharu- 
din Tasil, 26; ken Harudin Melen, 
28 ti bigla laengen a nadukot idi 

mapan da iti kabangibang a mu- 
nisipalidad ti Datu Saudi Ampatu- 
an tapno alaen ti suplay a taraon 
manipud iti International Commit- 
tee of the Red Cross (ICRC) para iti 
evacuation center da. Daytoy ket 
gapu ta sinaed ti militar ti kom- 


boy ti ICRC. Ti bangkay ni Law ket 
nasarakan a tumtumpaw iti Pula- 
ngi River idi agsapa ti Mayo 12. 
Saan pay a masarakan da Kaharu- 
din ken Harudin. 

Adu met kadagiti nagbakwit ti 
biktima ti panagpuor ti militar ka- 
dagiti balbalay da ken panangda- 
dael kadagiti sanikua ken taltalon 
da. ABI 


Konsultant ti NDFP, naaresto 


SU nga aldaw pay laeng manipud idi isubli ti rehimen 
nga Arroyo ti samay ti Joint Agreement on Safety and Immuni- 
ty Guarantees (JASIG) ket iligal nga inareston dagiti elemento ti 
militar ken pulisya ti konsultant ti National Democratic Front of the 
Philippines (NDFP) a ni Alfredo Mapano iti 2:00 ti parbangon idi 
Agosto 1 idiay Cagayan de Oro City. Ni Mapano a maak-akusaran a 
kalihim ti North Central Mindanao Region, ket naidarum iti walo a 
parparbo a kaso a kriminal. 

Segun kadagiti report, ni Mapano ket nakipagkita iti asawa ken 
kadagiti annak na ken makikonsulta iti dadduma pay a lider ken mi- 
embro ti NDFP Negotiating Panel kasilpo ti maiyaramid a pormal a 
tungtongan iti kappia idi maaresto isuna. 

Iti maysa a pablaak, napinget ken nadagsen a kinondena ti Par- 
tido Komunista ti Pilipinas (CPP) ti iligal a panangaresto kenni Ma- 
pano.Kuna na, rumbeng a respetuen ti gubyerno nga Arroyo, mili- 
tar, ken pulisya dagiti bukod da a kari ken insigida a wayawayaan 
ni Mapano. Ti panangaresto kenkuana ket tungpa iti proseso iti sa- 
ritaan iti kappia ken ti agtultuloy a pannakabalud na ket panangla- 
is iti panangbiag manen iti pormal a tungtongan iti kappia, inna- 
yon ti CPP. 


Drayber ti pedicab, napapatay 
Poo ken pinatay ti maysa a soldado ti maysa a drayber ti 

pedicab idiay Aglipay, Quirino idi Hulyo 27. Nabigbig ti pimma- 
tay a ni PFC Ariel Ayahao, elemento ti Military Intelligence Group 
(MIG) ti Philippine Army. Ti biktima ket ni Albert Domingo. 

Segun kadagiti nakasaksi, naggapu iti piesta ti munisipalidad ti 
elemento ti MIG ken nakalugan iti motorsiklo na. Nairana a nakaha- 
rang iti dalan ti pedicab ti biktima nga adda iti ruar ti munisipyo ti 
Aglipay. Nagsinnungbat dagiti dua ken bigla laengen nga inasut ti 
soldado ti pistola na a kalibre .45 ket pinalto-paltogan na ti teng- 
nged ti drayber. 


G DP. BALLASIW TAAW 
Gulo nga etniko idiay China 


gulo nga etniko iti syudad ti Urumqi iti probinsya a Xinjiang, China, 


Tai Hulyo 15, dimmanonen iti 192 ti natay iti maymaysa a bulan a 


segun iti Xinhua, agipadpadamag nga ahensya ti gubyerno. Nasurok 
a 1,600 met ti nasugatan ken 74 kadakuada ket adda iti nakaro a kasa- 


saad. 


Nasurok 700 ti naaresto ken na- 
ibalud, segun met laeng iti ahen- 
sya. Segun kadagiti lokal a residen- 
te, awan ti pilpilien a suysuyoden 
dagiti pulis dagiti komunidad da- 
giti Uighur, nailian a minorya a 
mangbukbukel ti kadakkelan a ti 
populasyon iti probinsya. Nag- 
pungtotan da met ti panangipaser- 
ra ti gubyerno kadagiti moske iti 
syudad idi Hulyo 10, Byernes, al- 
daw ti panaglualo para kadagiti 
Muslim nga Uighur. 

Saan a nalappedan ti 20,000 
pulis ken soldado a naipakat sadiay 
ti panagwaras ti gulo iti intero a 
rehiyon no sadino ket adda dagiti 
nabayagen a risiris nga etniko a 
pana-panawen a dumandanon iti 
kinaranggas. 

Ti madama a gulo ket imbunga 
ti maysa a riri iti baet dagiti mang- 
mangged nga Uighur ken Han (ma- 
yorya a grupo nga etniko) iti pro- 
binsya ti Guangdong, 3,200 kilo- 
metro manipud iti Xinjiang. Ti pan- 
nakatay ti dua nga Uighur iti nasao 
nga insidente ket nangpaburek ti 
pungtot iti intar dagiti komunidad 
nga Uighur. 

Manipud iti maysa a bassit a 
panaguummong idi Hulyo 5 tapno 
ilamay (imasayag) dagiti natay, 
napartak a nagwaras ti protesta iti 
intero a syudad. Gimmil-ayab ti su- 
magmamano nga insidente ti kina- 
ranggas iti baet dagiti Uighur ken 
Han iti syudad. Dagus a nangipatu- 
lod ti gubyerno a Tsino kadagiti 
soldado ken pulis tapno kontrolen 
ti gulo nga ipabpabasol na kadagi- 
ti grupo a sinanay kano dagiti 
ganggannaet a terorista apakaibi- 

langan ti al Qaeda. 

Ti Xinjiang ket naideklara nga 
autonomous a probinsya idi agbal- 
ligi ti rebolusyon a Tsino idi 1949. 
Iti panangidaulo ti Partido Komu- 
nista, narisut idi ti nasurok 200 ta- 
wen a diskriminasyon laban kada- 
giti Uighur ken nakagun-od ti pro- 
binsya ti napateg a panagdur-as. 

Ngem iti daytoy napalabas a 20- 
30 tawen, nagburek/bimmara ma- 
nen dagiti risiris nga etniko gapu iti 
panagdudupudop sadiay dagiti Han 
a napaboran iti pannakaited ti pang- 
gedan gapu iti ad-adda a kasanayan 
da a teknikal ken kinaeksperto iti 
pagsasao a Tsino. Iti uneg ti rebi- 


syonista a panangidaulo, naburak ti 
dati a katulagan dagiti Han ken Uig- 
hur a naipundar iti proletaryo nga 
estado idi. ABI 


Welga idiay South Africa, nagballigi 
agballigi ti welga nga insayangkat dagiti mangmangged idiay 
South Africa iti daytoy naglabas a lawas ti Hulyo kalpasan a 

magun-od ti nayon a sweldo a kidkiddawen da. 

Dumanon iti 150,000 mangmangged ti nakikaykaysa iti welga a 
nagpaut iti sumagmamano a lawas ken nangpasardeng iti operasyon 
dagiti munisipyo, bus, ken tren iti nadumaduma a lugar. Uray dagi- 
ti lokal a pulis ket nakikaykaysa iti nasao a welga. 

Immuna ditoy, nagwelga dagiti mangmangged iti konstruksyon 


ti stadium para iti 2010 FIFA World Cup idi umuna a lawas ti Hulyo. 
Dumanon iti 70,000 mangmangged ti nakikaysa ken nangirupir ti 
nayon a sweldo. Kabayatan na, binurak met dagiti pulis ti intar da- 
giti agwelwelga iti Thokoza, Ekurhuleni ken iti probinsya ti Limpo- 
po babaen iti panangusar kadagiti rubber bullet (bala a naaramid 
wenno nabalkot iti goma). Nasurok met a 200 demonstrador ti na- 
aresto iti probinsya ti Mpumalanga. Kangrunaan met a kiddaw da- 
giti residente iti nadumaduma a komunidad ti naurnos a pabalay, 
kuryente, ken padanum. 

Napilitan ni South African President Jacob Zuma a pirmaan ti 
mandar a mangted ti 13% nayon a sweldo kadagiti mangmangged 
dagiti munisipyo. Immannugot met dagiti mangmangged iti indus- 
triya ti langis iti 9.5% nayon a sweldo. ABI 

Mo NAIMBALLIGAN NGA OPENSIBA TI NPA 


Uppat a soldado natay, 
7 nasugatan kadagiti labanan 


ppat a soldado ti natay ken pito ti nasugatan iti dua a 

nagsina a taktikal nga opensiba nga insayangkat dagiti 
Nalabaga a mannakigubat ti NPA idi maudi a lawas ti Hulyo. 

Idiay Sityo Narra, Barangay Lumiad, Paquibato District, 
Davao City, dua a soldado ti natay ken lima a sabali pay ti 
nasugatan idi ambusen dagiti gerilya ti Pulang Bagani 
Command 1 ti NPA ti nagluganan dagiti tropa ti 5th Scout 
Ranger Company-Philippine Army idi Hulyo 27. 

Sakbay daytoy, dua met a tropa ti 23rd IB ti nasugat- 
an idi rauten dagiti Nalabaga a mannakigubat ti Larangan 
4A ti North Central Mindanao Region ti detatsment daytoy 
idiay Barangay Balongagan, Las Nieves, Agusan del Norte 
idi Hulyo 25. Nagpaut iti 10 minuto ti nasao a reyd. 

Kabayatan na, sinupyat ti Alejandro Lanaja Command 
(ALC) ti NPA dagiti pammabasol ti AFP nga inggagara a pi- 
natuduan ti bala iti maysa nga ambus ti dua a soldado ti 
3rd Special Forces Battalion (SFB) idiay Sityo Moria, Bara- 
ngay Banlag, Monkayo, Compostela Valley itay Hulyo 23. 
Imbaga pay ti AFP a saan kano nga armado dagiti soldado 
ken adda da sadiay para iti maysa a “proyekto para iti pa- 
nagdur-as.” 

Segun iti ALC, adda iti tengnga ti nairteng nga opera- 
syon ti militar idi ti 3rd SFB. Umas-asideg idi iti tsekpoynt 
ti NPA ti dua a soldado a naglugan iti motorsiklo nga iman- 
maneho ti sibilyan. Inasot dagiti tropa dagiti pistola da a 

kal .45 ket pinaputokan da dagiti Nalabaga a mannaki- 
gubat isu a napilitan dagiti ge- 
rilya a bumales. Nairaman a 
natay ti sibilyan a drayber 
ti motorsiklo nga inusar 
dagiti soldado a pagsang- 
ga. Bimtak met ti 
granada nga aw- 
it-awit dagiti 
soldado ken ti- 
namaan dagiti 
shrapnel da- 
giti tropa 
ken 
maysa 
a ge- 
rilya. 
[AB] 

25 DAMDAMAG DAMDAMAG 


Panagpababa ti presyo ti agas, 
laplappedan ni Arroyo 


NADAGSEN ken nairut a sinupyat dagiti progre- 
sibo nga organisasyon ken ti oposisyon ti pam- 
marang a panangimandar ni Arroyo tapno ipa- 
baba ti presyo dagiti agas. Impannakkel ni Glo- 
ria Arroyo iti State of the Nation Address (S0- 
NA) na a pinirmaan nan ti Executive Order 821 
wenno ti Maximum Retail Price para kadagiti 
agas tapno maibaba kano iti 50% dagiti presyo 
ti lima iti 21 kangrunaan nga agas nga intudo 
ti Department of Health. Daytoy ket kalpasan 
nga immannugot dagiti multinasyonal a kum- 
panya ti agas a boluntaryo nga ibaba da iti 
inggana 30% ti presyo ti 16 a sabali pay ken 
imbati da ti lima laengen tapno isu ti saklawen 
ti mandar ni Arroyo. 

Ubbaw ti mandar ni Arroyo ken uray ti bo- 
luntaryo kano a panangipababa ti presyo dagi- 
ti kumpanya ti agas gapu ta umuna unay awan 
met ti mekanismo ti gubyerno a mangisigurado 
a bumaba nga agpayso ti presyo dagiti nasao 
nga agas. Maikadua, nakabasbassit laeng day- 
toy a paset ti 1,600 agas iti merkado a naka- 
ngatngato latta ti presyo da. Nakabasbassit la- 
eng a kissay daytoy iti presyo dagiti agas iti 
pagilian a manipud 10% - 84% ti kangato ti 
presyo da kumpara iti sabali a pagilian nga ad- 
daan bukod nga industriya ti agas ken kontrol 
iti presyo dagitoy. 

Segun iti Health Alliance for Democracy 
(HEAD), dagiti kumpanya ti agas ti manglap- 
lapped iti panangipababa ti presyo dagiti agas. 
Kuna daytoy, amin a linteg ken mandar a nai- 
ruar iti uneg ti nasurok dua a dekada tapno ag- 
balin a nalaka dagiti agas ket linappedan dagi- 
toy a kumpanya. Inyarig ti HEAD ti Generics 
Law idi 1998 a nagay-ayaman laeng dagiti mul- 
tinasyonal a kumpanya babaen iti panangiruar 
da kadagiti generic nga agas a nakapsut ti ka- 
lidad na tapno mapilitan latta ti umili a guma- 
tang kadagiti nangingina nga agas nga adda 
marka na. Innayon pay ti HEAD, awan ti regu- 
lasyon iti presyo dagiti agas a parpartuaten da- 
giti kumpanya a multinasyonal ken adda pan- 
nakikumplot da iti gubyerno tapno kaluban ti 
sobra a pastrek da, kas iti agraraira ita iti un- 
eg ti gubyerno nga Arroyo. 

